Στα 31 ανέρχονται τα κρούσματα από τον κορωνοϊό στην Ελλάδα, σύμφωνα με την επίσημη ενημέρωση του υπουργείου Υγείας.

Ο λοιμωξιολόγος – εκπρόσωπος του υπουργείου Υγείας για τον κορωνοϊό, Σωτήτης Τσιόρδας, ανακοίνωσε ότι στη χώρα μας τα κρούσματα ανέρχονται σε 31. Όπως ανέφερε ο ίδιος, από τους 24 ταξιδιώτες που ήρθαν από το Ισραήλ οι 21 βρέθηκαν θετικοί στον ιό.

Ο κ. Τσιόδρας ανέφερε ακόμα ότι έχουν εξεταστεί πάνω από 400 επαφές των ταξιδιωτών για να εντοπιστεί αν και συγγενείς ή οικείοι τους είναι επίσης θετικοί στον κορωνοϊό.

Από τους 21 συμπολίτες μας που βρέθηκαν θετικοί οι εννιά νοσηλεύονται στο Πανεπιστημιακό Νοσοκομείο του Ρίο, ενώ οι υπόλοιποι είναι σε κατ’ οίκον περιορισμό.

Από τους εννέα ασθενείς, μόνο ο ένας παρουσιάζει σοβαρά συμπτώματα. Πρόκειται για τον 66 άνδρα ο οποίος νοσηλεύεται με βαριά πνευμονία.

Όσον αφορά το Πανεπιστήμιο Κρήτης ο κ. Τσιόδρας ανέφερε ότι δεν θα λειτουργήσει για 48 ώρες καθώς εξετάζεται 20χρονος που έχει ταξιδέψει μαζί με το συγκεκριμένο γκρουπ.

Σύμφωνα με τον ίδιο τις επόμενες εβδομάδες αναμένουμε σημαντική αύξηση των κρουσμάτων της νόσου στην χώρα μας αλλά με τα μέτρα που λαμβάνονται στόχος είναι να καθυστερήσει η γρήγορη διασπορά της νόσου.

Σημείωσε ότι ιατρική βοήθεια αναζητούν όσοι είναι βαριά περιστατικά της νόσου, ενώ ασθενείς με ήπια συμπτώματα θα παραμένουν υπό παρακολούθηση σπίτι της σε συνεννόηση με τον γιατρό τους.

96.000 κρούσματα σε 80 χώρες

Σε περισσότερες από 80 χώρες που κόσμου έχουν καταγραφεί 96.000 κρούσματα. Σύμφωνα, όμως με τον κ. Τσιόδρα τα κρούσματα είναι πολύ παραπάνω, ίσως και εκατοντάδες φορές παραπάνω καθώς είναι μικρή η δυνατότητα καταγραφής σε χώρες της Αφρικής και της Ασίας.

«Αυτή τη στιγμή η Ευρώπη είναι σε μια επιδημική φάση πολλαπλών μεταγωγών» ανέφερε ο ίδιος και τόνισε σε αυτή τη φάση η πρόληψη θα βοηθήσει στην όσο το δυνατόν μικρότερη μεταφορά.

Τριανταοχτώ χώρες της Ευρώπης εμφανίζουν περιστατικά της νόσου με την Ιταλία να έχει πάνω από 2.000 κρούσματα και η Γερμανία, η Γαλλία και η Ισπανία περίπου 200.